Időskorúak tartós bentlakásos intézményében lakók karácsonyi támogatása

ÜGYLEÍRÁS

Edelény Város Önkormányzata Képviselő-testületének a pénzbeli és természetbeni szociális ellátásokról helyi szabályairól szóló 33/2022. (XII. 14.) önkormányzati rendeletének (továbbiakban: rendelet) 14. §-a értelmében az Önkormányzat települési támogatás keretében 

Kérelemre vagy hivatalból – támogatást biztosít azon személyeknek, akik „időskorúak tartós bentlakásos ellátása” kormányzati funkciót nyújtó edelényi székhelyű intézmények gondozottjai a tárgyév december 1. napján, illetve azok részére, akik a tárgyév december 2 és december 20. napja között intézményi jogviszonyban állnak és jövedelmük nem haladja meg a 342.000 forintot.

CSATOLANDÓ MELLÉKLETEK

 Az igénylő jövedelmére vonatkozó igazolás

ÜGYINDÍTÁS

Az eljárás kérelemre vagy hivatalból indul, a kérelmet az erre a célra rendszeresített formanyomtatványon írásban postai úton, személyesen az Edelényi Közös Önkormányzati Hivatal Ügyfélszolgálatán vagy elektronikus úton lehet benyújtani.

ÜGYINTÉZÉSI HATÁRIDŐ

sommás eljárásban: 8 nap                                                                                                                           
teljes eljárásban: 60 nap

ÜGYINTÉZÉS DÍJA

Az eljárás illetékmentes

JOGORVOSLAT

A határozat kézhezvételétől számított 15 napon belül az Edelény Város Önkormányzata Képviselő-testületéhez címzett, de Edelény Város Polgármesteréhez benyújtható illetékmentes fellebbezéssel lehet élni.

ELJÁRÓ SZERVEZETI EGYSÉG

Hatósági Osztály
Polgármester

FELETTES SZERV/JOGORVOSLAT

Képviselő-testület

ELJÁRÁS JOGI ALAPJA

· a szociális igazgatásról és szociális ellátásokról szóló 1993. évi III. törvény
· Edelény Város Önkormányzata Képviselő-testületének a pénzbeli és természetbeni szociális ellátások helyi szabályairól szóló 33/2022. (XII. 14.) önkormányzati rendelete 
· a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendelet
· az általános közigazgatási rendtartásról szóló 2016. évi CL. törvény


